गुवाहाटी : हादोरजों लोगोसे राज्योनि गोग्गालानाय लाबोनो हानाय बयजोंबो सिनायजानाय सासे आइजो सावथुन महरगिरि रिमा दास नि गोदानै दिहुन्नो लानाय असमीया फिसार सावथुन बुलबुल केन सिं आ 20 सेपतेम्बरआव आसामनि दाब दाब जायगायाव थानाय सिनेमा ह'लनि फैसालियाव नायगिरिखौ गोसो मुहिहोनो हागोनखौ मिजिंथिदों। बे सावथुना साबसिन असमीया सावथुननि थाखोयाव 66थि हादोरारि बान्था रान्नाय हाबाफारियाव "रजत कमल" बान्था आवग्रिनो हायो। सावथुननि फावखुंग्रि फावखुंग्रि फोरा फारियै अर्नालि दास, बनिता ठाकुरिया, मनरन्जन दास, मानबेन्द्र दास आरो पाकिजा बेगम बाइदि बाइदि।